
Отчетът е приет на заседание на ПС с протокол№ 13 от 01.09. 2026 г.

    Стратегията  за развитие на ОУ „Св. св. Кирил и Методий” гр. Шипка  за периода 2023 - 2028 г. е изготвена въз основа на опита на педагогическата колегия в сферата на образованието, реализирано в училището. Нашите приоритети отчитат специфичните особености и традиции на училищната образователна среда и представят нашите виждания за европейско развитие на училището и за изграждане на личности.
Настоящата стратегия проектира развитието на ОУ „Св. св. Кирил и Методий” гр. Шипка  през следващите години чрез оптимизиране и иновиране на технологиите, методите, средствата и организацията на дейности в съответствие с приоритетите за развитие на образованието в Република България и принципите на общото Европейско образователно пространство.
Директорът и педагогическият екип осъществяват държавната политика, като изпълняват функции и дейности, регламентирани в Закона за предучилищно и училищно образование, Държавните образователни стандарти, Кодекса на труда, Стратегии за развитие на областта и общината.

І. АНАЛИЗ НА СЪСТОЯНИЕТО НА УЧИЛИЩЕТО И НА ВЪНШНАТА СРЕДА
Цялостната дейност на ОУ ”Св. св Кирил и Методий”, гр. Шипка, общ. Казанлък,  протича съгласно залегналите в годишния план за дейността на училището задачи. Правилното планиране на учебния процес е решаващо условие за осъществяване качеството на организацията, структурата и методиката на обучение. В училището е създадена система на организация по всички видове дейности, съгласуваност и отчетност на резултатите, осигурено е единство и непрекъснатост на учебния процес. Прозрачността на управлението, съчетаване на добрите традиции с новаторство и иновативност са водещите принципи за осъществяване на целите и приоритетите на училищната дейност.
ОУ „Св. св. Кирил и Методий“ е средищно училище. За пътуващите ученици е осигурен безплатен транспорт. Въведена е целодневна организация на учебния процес. Обучават се ученици от различни етнически групи като най-висок е процентът на ромските деца. Важна задача за работещите в ОУ „Св. св. Кирил и Методий“ е изграждането на междуличностни отношения, основани на принципите за толерантност, взаимопомощ, уважение, грижа за по - слабите. Стремежът на учителския колектив е да помогне на ромските деца да припознаят училището като свое, по - лесно  да се адаптират към изискванията на училищния живот  и да преодолеят своите затруднения.
Грижата за живота и здравето на учениците е първостепенна задача за всички. Осигурен е пропусквателен режим и видеонаблюдение. Подобряването на реда и дисциплината, безопасността на учениците и на общия психоклимат в училище са изключително важни задачи за педагогическия колектив. Сградата на училището се намира в полите на Стара планина и това допълнително допринася за добрите условия на една здравословна жизнена среда.
Учениците спортуват активно във физкултурния салон и  на спортната площадка. Добрите условия за спорт в училището спомагат за формиране на качествени знания, двигателна и здравна култура.
В ОУ „Св. св. Кирил и Методий“ педагозите,  съвместно с ресурсен учител работят активно с ученици със СОП. 
 На допълнителната подкрепа бяха включени:
· 5 ученика със СОП 
· 1 ученик в индивидуална форма
Учениците, които не владеят добре български език, получават  допълнителна подкрепа, която включва ресурсите, осигуряващи физическа, социална, интелектуална и емоционална помощ, така че всички ученици да имат равни възможности в училище.
Създадени  са условия за изяви  на  учениците и конкретизиране на работата с ученици със специфични образователни потребности, ученици, срещащи затруднения в усвояването на учебния материал:
Стремим се към ефективност на учебния процес и гарантиране на качествено образование чрез непрекъснато надграждане на знания и умения с цел максимално развитие потенциала на всеки ученик - инициативност, креативност, предприемачески дух, усвояване на знания и придобиване на умения и нагласи за информирани решения в полза на себе си и на другите;

Училището има изградени традиции в ученическото самоуправление. Ученическият парламент развива активна дейност , сплотява учениците и подпомага цялостния учебен процес.
През учебната 2025-2026 г. училището реализира успешно дейности по европейски проекти и национални програми .
По проект BG –RRP- 1.015 –„Училищна STEM среда“ по Националния план за възстановяване и устойчивост на Република България, финансиран от Европейския съюз- NehtGenerationEU са изградени са два STEM кабинета – математика и информатика и кабинет по природни науки.
Проект BG05SFPR001-1.001-0001 „Успех за теб“  - Дейност 1, Дейност 2 и Дейност 4. Бяха сформирани 4 групи  за превенция на обучителни затруднения. Проектът ни даде възможност да осигурим образователен медиатор, длъжност , която е много важна за нашето училище.
[bookmark: _Hlk103591570]Проект №BG05SFPR001-1.006-0012-C01 „ Приобщаващо образование и образователна интеграция на Община Казанлък“
НП  „Осигуряване на съвременна, сигурна о достъпна образователна среда“ Модул „Съвременна среда за качествено обучение по хуманитарни науки, по география и икономика, по технологии и предприемачество и за целодневна организация на учебния ден“  - оборудван кабинет по БЕЛ.
През учебната 2025/2026 г. ОУ „Св. св. Кирил и Методий“ участва в НП „Иновации в действие“, Модул 2  „Мобилност за популяризиране и мултиплициране на добри иновации между училищата“ като иновативно училище. 
    В периода 8- 10 март 2026 г. посетихме нашите партньори от ОбУ „Св. Св. Кирил и Методий“ с. Ръжена.
Наблюдавахме уроци в начален етап, свързани с екологичното образование: „Аквариумни рибки“, „В царството на горските животни“, „Да спасим водата“ и „В царството на горските животни“.
  В периода 1–3 април ОУ „Св. св. Кирил и Методий“ в гр. Шипка се превърна в сцена на вдъхновение, талант и споделено знание. Гости бяха ОбУ „Св. св. Кирил и Методий“, с. Ръжена, ОбУ „Св. св. Кирил и Методий“, гр. Димитровград, ОУ „Д-р Петър Берон“, с. Овощник, които имаха възможността да се докоснат до иновативния учебен предмет „Сценични изкуства“.Бяха представени творчески методи на обучение, истинска екипна работа и впечатляваща креативност. Учениците показаха не само умения, но и сърце – на сцената оживяха емоции, мечти и вдъхновение.
    Малките актьори и певци оставиха публиката без дъх – с увереност, талант и искрено присъствие те доказаха, че когато се учи чрез изкуство, резултатът е истинска магия.
По НП «Занимания по интереси» -  в начален етап се сформираха две групи- група  „Мисия Математика “  и  «Природен свят».
Групите представиха резултатите от своята работа с представителни изяви.
 По НП «Заедно в изкуствата и спорта  се сформира група  за народни песни в начален етап. Учениците демонстрираха завидни музикални качества при участието им в юбилея на училището и участието им в « Панорама на професионалното образование и кариерно ориентиране».

Анализът на изпълнението на стратегията показва, че през учебната 2025/ 2026 г. училището успя да реализира  по- голямата част от поставените стратегически цели. Участието на училището в проекти и национални програми   допринесе за подобряване качеството на образователния процес, подобряване на материалната база и създаване на сигурна и позитивна образователна среда.

